recursal/SuperWikiNEXT-32B huggingface dataset:
**קרן מיכאלי** (נולדה בשנת 1979) היא דוגמנית ישראלית.

ביוגרפיה
--------

מיכאלי נולדה בגבעת עדה. למדה לתואר בספרות ופילוסופיה ועבדה כמורה לספרות ומחנכת בבית הספר בקיבוץ מעגן מיכאל.

בגיל 17 החלה לדגמן, בין היתר לחברת אמקור ולתה ויסוצקי, והתפרסמה כשהצטלמה בעירום בפרסומת של קסטרו מודל.

ב-1999 כתב מאור כהן בהשראתה של מיכאלי את השיר "הכי יפה בעולם".

ב-1999 כיכבה בקמפיין תדמיתי של המשביר לצרכן, שבו שיחקה במשחק אמת או חובה שבמסגרתו הסירה חלק מפרטי הלבוש. בשנה זו הייתה מועמדת לפרס "דוגמנית השנה" בטקס פרסי האופנה של ישראל.

ב-2002 הופיעה בקמפיין לחברת סמסונג שבו נראתה מאזינה למכשיר מתוצרת החברה. בשנה זו צולמה בעירום לשער המגזין האיטלקי "PHOTO".

ב-2007 הובילה את הקמפיין לרשת "בודי שופ", וב-2018 פתחה תצוגה בשבוע האופנה בתל אביב.

בנובמבר 2015 הורשעו מיכאלי ובעלה בהעסקת עובדת זרה שלא כדין, ונקנסו ב-13 אלף ש"ח כל אחד.

### חיים אישיים

ניהלה מערכת יחסים עם דודי בלסר. ב-2005 התחתנה עם אסף, טייס קרב בן קיבוץ נחשונים, והתגרשה ממנו לאחר שנתיים. ב-2008 נישאה לאיש העסקים אילן בן דב ונולדו להם שלושה ילדים. מתגוררת בכפר שמריהו. ב-2015 התגרשו בני הזוג.

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **קרן מיכאלי** |

* קרן מיכאלי, ברשת החברתית פייסבוק
* קרן מיכאלי, ברשת החברתית אקס (טוויטר)
* קרן מיכאלי, ברשת החברתית אינסטגרם
* קרן מיכאלי, סרטונים בערוץ היוטיוב
* אורית מרלין רוזנצוויג, קרן מיכאלי: "כשאת חיה עם מישהו עשיר, את מתארחת, זה לא שלך", באתר Xnet‏

הערות שוליים
------------

1. ↑  מערכת mako מוזיקה, ‏בדיוק בזמן: 63 עובדות לא חשובות (אבל מה זה מעניינות) על מוזיקה ישראלית, באתר ‏מאקו‏‏, ‏27 בספטמבר 2020‏
2. ↑  המשביר לצרכן בקמפיין תדמיתי עם קרן מיכאלי, באתר גלובס, 11 במרץ 1999
3. ↑  דודי בלסר וקרן מיכאלי בעירום אמנותי, באתר וואלה!‏, 24 בנובמבר 2002
4. ↑  זוהר שחר לוי, ביה"ד לעבודה דחה את בקשת אילן בן דב לבטל את הרשעתו בהעסקת עובדת זרה, באתר כלכליסט, 25 בספטמבר 2016
**לות'ר דייל הד** (באנגלית: **Luther Dale Head**; נולד ב-26 בנובמבר 1982) הוא כדורסלן עבר אמריקאי, אשר שיחק באופן פעיל בין השנים 2005–2018. ב-6 עונותיו הראשונות בקריירה שיחק בליגת ה-NBA, ולאורך התקופה העמיד ממוצעים כוללים של 8.2 נקודות, 2.4 ריבאונדים ו-2.1 אסיסטים למשחק.

קריירת מכללות
-------------

הד נולד וגדל בשיקגו שבאילינוי, ובין השנים 2001–2005 למד באוניברסיטת אילינוי באורבנה-שמפיין. בשתי עונותיו הראשונות בקבוצת הכדורסל של האוניברסיטה מיעט הד לשחק ותרם 5.9 נקודות בממוצע למשחק, תחת המאמן ביל סלף, ובשתי העונות הבאות שימש כשחקן חמישייה קבוע והיה אחד השחקנים הבולטים של אילינוי. בעונת 2004/2005 הוליך את קלעי הקבוצה, עם ממוצע של 15.9 נקודות למשחק, והוביל אותה לצדם של דרן ויליאמס, די בראון, רוג'ר פאוול וג'יימס אוגוסטין, להעפלתה הראשונה אי פעם לגמר טורניר אליפות המכללות. במשחק הגמר הצטיין עם 21 נקודות, 5 ריבאונדים ו-3 אסיסטים, אולם קבוצתו הפסידה בתוצאה 70–75 מול אוניברסיטת קרוליינה הצפונית, בה שיחקו ריימונד פלטון, מרווין ויליאמס, רשאד מקנטס ושון מיי. בסיום העונה נבחר הד לחמישייה השנייה של העונה בליגת המכללות (Second-team All-American).

קריירת משחק מקצועית
-------------------

בדראפט ה-NBA‏ 2005 נבחר הד על ידי יוסטון רוקטס, בבחירה ה-24. לאורך עונתו הראשונה ביוסטון פתח ב-27 משחקים וקלע 8.8 נקודות בממוצע למשחק, ובסיומה נבחר לחמישיית הרוקיז השנייה של העונה. בעונה העוקבת קלע 10.9 נקודות למשחק ב-44.1% קליעה לשלוש; בדיעבד התבררו שני הנתונים כשיאי הקריירה של הד לעונה. ב-4 באפריל 2007 קלע שיא קריירה של 30 נקודות בהפסד קבוצתו מול גולדן סטייט ווריורס. במרץ 2009, לקראת סיום עונתו הרביעית עם הרוקטס, שוחרר מהקבוצה.

מיד לאחר שחרורו מיוסטון חתם על חוזה במיאמי היט עד לסיום עונת 2008/2009.

בספטמבר 2009 חתם על חוזה באינדיאנה פייסרס, ולאורך עונתו היחידה בקבוצה קלע 7.6 נקודות בממוצע למשחק. ב-30 בדצמבר 2009 השווה את שיאו האישי, כשקלע 30 נקודות בהפסד הפייסרס מול ממפיס גריזליס.

לקראת עונת 2010/2011 חתם על חוזה בסקרמנטו קינגס, אך כבר לאחר 36 משחקים שוחרר מהקבוצה ועזב את ה-NBA.

בעונת 2012/2013 שיחק עבור הקבוצות אוסטין טורוס וטקסס לג'נדס מליגת הפיתוח של ה-NBA, וב-11 משחקיו בשתי הקבוצות קלע 12.5 נקודות בממוצע למשחק.

בין השנים 2013–2018 שיחק לתקופות קצרות בקבוצות מספרד, ממקסיקו, מהרפובליקה הדומיניקנית ומקנדה, בטרם פרש ממשחק.

קישורים חיצוניים
----------------

ויקישיתוף מדיה וקבצים בנושא **לות'ר הד** בוויקישיתוף

* פרופיל, באתר Basketball-Reference
* פרופיל, באתר Sports-Reference
* פרופיל, באתר eurobasket
* פרופיל, באתר ליגת ה-NBA

הערות שוליים
------------

1. ↑  הסטטיסטיקות של הד ב-NBA, באתר basketball-reference.com
2. ↑  סיכום המשחק בין אילינוי ל-UNC, באתר ESPN,‏ 5 באפריל 2005
3. ↑  הסטטיסטיקות של הד בליגת המכללות, באתר sports-reference.com
4. ↑  רשימת הנבחרים בדראפט 2005, באתר basketball-reference.com
5. ↑  סטטיסטיקות המשחק בין הרוקטס לווריורס, באתר basketball-reference.com
6. ↑  יוסטון משחררת את הד, באתר chron.com,‏ 1 במרץ 2009
7. ↑  הד חותם על חוזה במיאמי, באתר הקבוצה, 4 במרץ 2009
8. ↑  הד חותם על חוזה באינדיאנה, באתר realgm.com,‏ 17 בספטמבר 2009
9. ↑  סטטיסטיקות המשחק בין הפייסרס לגריזליס, באתר basketball-reference.com
10. ↑  סקרמנטו משחררת את הד, באתר הקבוצה, 19 במרץ 2011
11. ↑  הסטטיסטיקות של הד בליגת הפיתוח, באתר basketball-reference.com
**נאדי אום סלאל א-ריאדי** (**מועדון הספורט אום סלאל**; בערבית: **نادي أم صلال الرياضي**; בתעתיק מדויק: **נאדי אם צלאל אלריאצ'י**) הוא מועדון כדורגל מהעיר אום סלאל מוחמד שבקטר. בעבר הוא נקרא "מועדון הספורט א-תדאמון". זהו המועדון הקטרי הראשון שהעפיל לשלב חצי הגמר של ליגת האלופות האסיאתית.

היסטוריה
--------

מועדון הספורט אום סלאל נוסד בשנת 1979 תחת השם "מועדון ספורט א-תדאמון", ונכנס לליגת המשנה הקטרית לצד חמישה מועדונים אחרים. לאחר התפרקות של שני מועדונים בליגה, התפרקה גם קבוצת א-תדאמון.

הקבוצה הוקמה מחדש בשנת 1996, כאשר השייח' עבדולעזיז בן עבדולרחמן אלת'אני עומד בראשה. היא זכתה באליפות ליגת המשנה הקטרית בעונתה השנייה ועשתה זאת גם בשנים 2000 ו-2006.

בשנת 2004 שונה שם המועדון ל"אום סלאל" בהחלטת הוועד האולימפי של קטר.

המועדון העפיל לליגת העל הקטרית בעונת 2006/2007. הוא נהנה מהצלחה בליגה, כשסיים במקום השלישי מספר עונות ברצף. בשנת 2008 העפיל המועדון לליגת האלופות האסיאתית 2009, לאחר שניצח את אל-גראפה בתוצאה 4:1 בדו-קרב בעיטות עונשין מ-11 מטרים בגמר גביע אמיר קטר.

כינויה של הקבוצה, "הבזים של ברזן", מתייחס למגדל ברזאן.

תארים
-----

* **גביע אמיר קטר (1)**:
	+ 2008
* **גביע השייח' ג'אסם (1)**:
	+ 2009

קישורים חיצוניים
----------------

* 

* אתר האינטרנט הרשמי של אום סלאל (בערבית)

* פרופיל, באתר Transfermarkt

* פרופיל, באתר Soccerway

| קטר (מדינה)קטר (מדינה) ליגת העל הקטרית, עונת 2021/2022 |
| --- |
| 

|  |
| --- |
| א-דוחייל • א-סד • א-סאיליה • א-ריאן • א-שמאל • אום סלאל • אל-אהלי • אל-וכרה • אל-ח'ור • אל-ע'ראפה • אל-ערבי • קטר |

 |
**בוניפאס אלכסנדר** (בצרפתית: **Boniface Alexandre**;‏ 31 ביולי 1936 – 4 באוגוסט 2023) היה פוליטיקאי ושופט מהאיטי, שכיהן כנשיא בית המשפט העליון וכנשיאה הזמני של המדינה בין השנים 2004–2006, עקב המשרה שהתפנתה.

ביוגרפיה
--------

אלכסנדר נולד בשנת 1936 בגאנטייה, למשפחה בת 11 ילדים, בה היה הבכור. למד משפטים ולאחר לימודיו, עבד במשך עשרים וחמש שנים כעורך דין לחוזים עסקיים וגירושין.

בשנות התשעים הוא מונה לשופט בבית המשפט העליון של האיטי וב-2002 מונה לנשיאו במקום קלוזל דברוס, על ידי ז'אן-ברטראן אריסטיד. בד בבד לימד באוניברסיטת האיטי.

ב-29 בפברואר 2004 לאחר הפלת משטרו של אריסטיד, מונה אלכסנדר לנשיאה הזמני של האיטי, על פי סעיף 149 בחוקה. הוא הושבע במהלך טקס קצר במעונו של ראש הממשלה איבון נפטון.

אחת הפעולות הראשונות שנקט כנשיא, הייתה לשלוח בקשה רשמית למועצת הביטחון של האו"ם בבקשה לכוח בינלאומי שיעזור להחזיר את הסדר בהאיטי. מועצת הביטחון אישרה את הבקשה במהירות.

בתקופת נשיאותו, ארגון אמנסטי אינטרנשיונל דיווח כי שוטרים השתמשו בכוח מופרז, כארבעים אסירים הושמו בכלא ללא האשמה או משפט, בוצעו הוצאות להורג ללא משפט וכי אלימות רבה הופנתה נגד נשים.

ב-10 במרץ 2004 הוא מינה את ג'רארד לטורט לראש הממשלה, במקום נפטון.

הוא התפטר מהנשיאות ב-14 במאי 2006, לאחר שרנה פרבאל נבחר.

אלכסנדר נפטר ב-4 באוגוסט 2023. הותיר אחריו אישה, סלימה דורסלי, וארבעה ילדים. הוא היה אחיינו של מרסיאל סליסטין, ראש ממשלת האיטי הראשון.

הערות שוליים
------------

1. 1 2  Chronik Haiti (Friedensratschlag), ag-friedensforschung.de
2. ↑  חוקת האיטי משנת 1987, סעיף 149
3. ↑  Human rights in Haiti 2006, web.archive.org, ‏29 בנובמבר 2008
4. ↑  Bureau of Public Affairs Department Of State. The Office of Electronic Information, President of Haiti Boniface Alexandre with New Prime Minister Gerard Lartotue, 2001-2009.state.gov (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 1298378141
* VIAF: 3949169262297609510000
* WorldCat (עם VIAF): 3949169262297609510000

 |
**רנדי בראון** (באנגלית: **Randy Brown**; נולד ב-22 במאי 1968) הוא כדורסלן עבר אמריקאי, אשר שיחק בליגת ה-NBA בין השנים 1991–2003. לאורך 12 עונותיו בליגה זכה ב-3 אליפויות כשחקן שיקגו בולס (1996–1998), והעמיד ממוצעים כוללים של 4.8 נקודות, 2.2 אסיסטים, 1.8 ריבאונדים ו-1.1 חטיפות למשחק.

קריירת משחק
-----------

בראון נולד וגדל בשיקגו שבאילינוי, ובשנת 1986 החל ללמוד באוניברסיטת יוסטון. בשתי עונותיו בקבוצת הכדורסל של האוניברסיטה מיעט לשחק ותרם 5.4 נקודות בממוצע למשחק בלבד. בשנת 1988 עבר לאוניברסיטת המדינה של מקסיקו, ובשתי עונותיו עמה (1989–1991) הציג יכולת טובה עם ממוצעים של 12.7 נקודות, 4.9 אסיסטים ו-2.7 חטיפות למשחק.

בדראפט ה-NBA‏ 1991 נבחר בראון בבחירה ה-31, על ידי סקרמנטו קינגס. בארבע עונותיו בסקרמנטו קלע 5.2 נקודות בממוצע למשחק, כמחליפו מהספסל של ספאד וב. באף אחת מהעונות לא העפילו הקינגס לפלייאוף ה-NBA.

לקראת עונת 1995/1996 חתם על חוזה בשיקגו בולס. בכל שלוש עונותיו הראשונות בשיקגו זכתה הקבוצה באליפות ה-NBA, בהובלתו של מייקל ג'ורדן. לאורך התקופה שותף בראון ב-47 מתוך 58 משחקי הבולס בפלייאוף, ותרם 3.9 נקודות למשחק בעונה הסדירה, ו-1.6 נקודות למשחק בפלייאוף. בעונת 1998/1999, עם עזיבתם של ג'ורדן וסקוטי פיפן, הפך בראון לשחקן חמישייה קבוע, והשיג שיאי קריירה של 8.8 נקודות, 3.8 אסיסטים, 3.4 ריבאונדים ו-1.7 חטיפות בממוצע למשחק.

באוגוסט 2000 חתם על חוזה בבוסטון סלטיקס, ולאחר כעונה וחצי הועבר עם ג'ו ג'ונסון ומילט פלאסיו בטרייד לפיניקס סאנס, בתמורה לרודני רוג'רס וטוני דלק. בסיום עונת 2002/2003 פרש בראון ממשחק, בגיל 34.

קריירת אימון וניהול
-------------------

בין השנים 2007–2009 שימש כעוזר מאמן בסקרמנטו קינגס, תחת המאמן הראשי רג'י ת'יאוס.

ביולי 2009 הצטרף לצוות המקצועי של שיקגו בולס, ושנה לאחר מכן מונה לעוזרו של ג'נרל מנג'ר הקבוצה, גאר פורמן. בין השנים 2015–2018 היה חלק מצוות האימון של הבולס, כעוזרו של המאמן פרד הויברג.

קישורים חיצוניים
----------------

* פרופיל, באתר Basketball-Reference
* פרופיל, באתר Sports-Reference
* פרופיל, באתר eurobasket
* פרופיל, באתר ליגת ה-NBA

הערות שוליים
------------

1. ↑  סטטיסטיקות הקריירה של בראון ב-NBA, באתר basketball-reference.com
2. ↑  הסטטיסטיקות של בראון בליגת המכללות, באתר sports-reference.com
3. ↑  רשימת הנבחרים בדראפט 1991, באתר basketball-reference.com
4. ↑  בראון, ג'ונסון ופלאסיו נשלחים לפיניקס, באתר nbatrades.com,‏ 20 בפברואר 2002
5. ↑  סטטיסטיקות האימון של בראון ב-NBA, באתר basketball-reference.com
**רון לואיס** (באנגלית: **Ron Lewis**; נולד ב-27 ביולי 1984) הוא כדורסלן אמריקאי המשחק ברואן מטרופול בסקט מליגת העל הצרפתית בכדורסל. לואיס משחק בעמדת הקלעי ומתנשא לגובה של 1.93 מטר.

קריירה
------

### קריירת מכללות

לואיס סיים את קריירת המכללות שלו עם 1,560 נקודות, 497 ריבאונדים, 248 אסיסטים ונחשב לקלע שלוש מעולה. משחק השיא שלו בקריירת המכללות היה מול אוניברסיטת קרוליינה הצפונית ב-2006 שבו הוא קלע 30 נקודות. למרות זאת לואיס לא הצליח לסייע לקבוצתו לעבור את הסיבוב השני בטורניר ה-NCAA.

### קריירה מקצוענית

לואיס נרשם לדראפט 2007 אך לא נבחר ולכן יצא לאירופה וחתם בספוטר לובן מהליגה הבלגית בה קלע 17.8 נקודות בממוצע למשחק וסיים את העונה במקום השלישי בדירוג קלעי הליגה. ביולי 2008 חתם לואיס בקבוצת עירוני נהריה מליגת העל הישראלית. לואיס היה השחקן המצטיין בנהריה, ונתן משחק שיא במשחק הפלייאוף הביתי של נהריה מול הפועל ירושלים כאשר קלע לא פחות מ-39 נקודות. הוא עזב את נהריה לאחר שהקבוצה עמדה בפני פירוק וחתם בנימבורק הצ'כית, שאותה הדריך צוות האימון הישראלי בראשות המאמן מולי קצורין ועוזרו ננו גינזבורג.
ב-19 באוגוסט 2011 לואיס חזר ארצה וחתם בהפועל חולון.

ב-9 ביולי 2012 עזב לואיס את ישראל בשנית, כשחתם בשורות אנטליה הטורקית.

קישורים חיצוניים
----------------

* פרופיל, באתר Sports-Reference
* פרופיל, באתר eurobasket
* דף השחקן (אורכב 14.04.2009 בארכיון Wayback Machine) באתר מנהלת ליגת העל
* ריאיון עם רון לואיס (יוני 2007)

הערות שוליים
------------

1. ↑  רון פלדהיים, רון לואיס חתם בעירוני נהריה, באתר nrg‏, 9 ביולי 2008
2. ↑  אור שקדי‏, טימי באוורס סיכם בקאזרטה, באתר וואלה!‏, 31 ביולי 2009
3. ↑  אור שקדי‏, הפועל חולון החתימה את רון לואיס, באתר וואלה!‏, 19 באוגוסט 2011
4. ↑  רועי גלדסטון, ‏עוזב רשמית: רון לואיס סיכם את תנאיו באנטליה מטורקיה, באתר ערוץ הספורט, ‏9 ביולי 2012
**קנת' דרנל "קן" נורמן** (באנגלית: **Kenneth Darnel "Ken" Norman**; נולד ב-5 בספטמבר 1964) הוא כדורסלן עבר אמריקאי, אשר שיחק בליגת ה-NBA בין השנים 1987–1997. ממוצעיו הכוללים לאורך 10 עונותיו בליגה הם 13.5 נקודות, 6.1 ריבאונדים ו-2.1 אסיסטים למשחק.

קריירת מכללות
-------------

נורמן נולד וגדל בשיקגו שבאילינוי, ובין השנים 1984–1987 למד באוניברסיטת אילינוי באורבנה-שמפיין. לאורך עונתו האחרונה בקבוצת הכדורסל של האוניברסיטה, בה שיתף פעולה עם קנדל גיל, העמיד ממוצעים של 20.7 נקודות, 9.8 ריבאונדים ו-1.5 חסימות למשחק, ובסיומה נבחר לחמישייה השנייה של העונה בליגת המכללות (Second-team All-American).

קריירת משחק ב-NBA
-----------------

בדראפט ה-NBA‏ 1987 נבחר נורמן על ידי לוס אנג'לס קליפרס, בבחירה ה-19. בעונתו השנייה ב-NBA הוביל את קלעי קבוצתו עם ממוצע של 18.1 נקודות למשחק, וב-4 העונות הבאות נותר אחד השחקנים המובילים של הקליפרס, לצדם של דני מאנינג, רון הרפר וצ'ארלס סמית'. בעונות 1992 ו-1993 סייע לקבוצה להעפיל לפלייאוף ה-NBA פעמיים ברציפות, לאחר היעדרות של 16 שנים; בשני המקרים הודחו הקליפרס כבר בסיבוב הראשון.

ביולי 1993, לאחר 6 עונות עם הקליפרס, חתם על חוזה ל-6 שנים במילווקי באקס. בעונתו היחידה בקבוצה קלע 11.9 נקודות ואסף 6.1 בממוצע למשחק.

לקראת עונת 1994/1995 הועבר בטרייד לאטלנטה הוקס, במדיה שיחק ב-3 עונותיו האחרונות בקריירה. בעונות 1996 ו-1997 העפילו ההוקס לחצי גמר האזור המזרחי, אולם נורמן עצמו לא שותף כלל בפלייאוף בשל פציעות בגבו. בקיץ 1997 פרש ממשחק, בגיל 32.

קישורים חיצוניים
----------------

* פרופיל, באתר Basketball-Reference
* פרופיל, באתר Sports-Reference
* פרופיל, באתר ליגת ה-NBA

הערות שוליים
------------

1. ↑  הסטטיסטיקות של נורמן בליגת ה-NBA, באתר basketball-reference.com
2. ↑  הסטטיסטיקות של נורמן בליגת המכללות, באתר sports-reference.com
3. ↑  רשימת הנבחרים בדראפט 1987, באתר basketball-reference.com
4. ↑  נורמן חותם על חוזה במילווקי, באתר לוס אנג'לס קליפרס, 8 ביולי 1993
5. ↑  נורמן מועבר בטרייד לאטלנטה, באתר nbatrades.tumblr.com,‏ 22 ביוני 1994
6. ↑  ביתו של קן נורמן עלה בלהבות, באתר שיקגו טריביון, 8 במרץ 2000
**זהרה גיליץ'** (בטורקית: **Zehra Gülüç**; נולדה ב-6 בנובמבר 1998) היא זמרת-יוצרת טורקייה. בשנת 2020, הוציאה את סינגל הבכורה שלה "Cennetten Çiçek", אשר זכה להצלחה והפך לאחד מהשירים הטורקיים המצליחים ביותר בשנות ה-20 של המאה ה-21, תוך שצבר למעלה מ-128 מיליון צפיות ביוטיוב, בפחות משלושה חודשים.

שירה "Kopаrdılаr Seni Benden", בו משתתף אונור בייראקטאר זכה להצלחה גם כן.

חיים וקריירה
------------

### 2020: תחילת הקריירה והפריצה

זהרה נולדה ב-6 בנובמבר 1998, במרסין, טורקיה. היא התחילה את דרכה כאשר הוציאה את השיר "Kopаrdılаr Seni Benden", עם אונור בייראקטאר בפברואר 2020. השיר זכה להצלחה, תוך שהצליח לצבור קרוב ל-10 מיליון צפיות. לאחר מכן, לקחה הפסקה על מנת להקליט את סינגל הבכורה שלה. לבסוף, ביוני 2020 הוציאה את "Cennetten Çiçek", כסינגל הבכורה הרשמי שלה. ביממה הראשונה לצאתו, צבר למעלה מ-3.3 מיליון צפיות והיה לאחד מהקליפים הטורקיים הבודדים באותה השנה שעשו זאת.

סינגל הבכורה שלה זיכה אותה בזמן מהיר להצלחה חסרת תקדים, היות שבפחות משלושה חודשים, מונה הצפיות שלו עמד על למעלה מ-128 מיליון צפיות, דבר אשר הכניס אותו לרשימת 100 הקליפים הטורקיים הנצפים ביותר בכל הזמנים. הצלחתו התבטאה גם בספוטיפיי, שם הצליח לצבור למעלה מ-11 מיליון השמעות. מעבר להצלחת השיר ברשתות הסטרימינג השונות, הוא הצליח לכבוש את פסגת מצעד טורקיה טופ 20; המצעד החשוב ביותר בעולם המוזיקה הטורקי. במשך ארבעה שבועות רצופים היה השיר במקום השני במצעד, תוך שבשבוע החמישי שלו הצליח להעפיל על הלהיט "Kendime Sardım" של אוגוסהן קוץ' שהיה בפסגת המצעד במשך שמונה שבועות רצופים. כמו כן, חסמה זהרה עם "Cennetten Çiçek" את השיר "Bela" של האנדה ינר, תוך שהשני מביניהם ("Bela") נשאר במקום השני מבלי שהצליח לכבוש את פסגת המצעד.

בהמשך שנת 2020, הוציאה גרסה איטית לסינגל הבכורה שלה, שנקראת "Cennetten Çiçek (Slow Version)". גרסה זו זכתה להצלחה נאה וצברה עשרות אלפי השמעות בספוטיפיי. כמו כן, הוציאה גרסת טראפ לשיר, הנקראת "Cennetten Çiçek (Trap Version)". גם גרסה זו זכתה להצלחה בספוטיפיי. ב-29 בספטמבר, פרסם המגזין *Önce Vatan*, סיקור מקיף אודות חייה והקריירה של זהרה, בו סקרו את שיריה שהוציאה ואת מהלך הקריירה שלה. כמו כן, בעת שפורסם באופן רשמי כי זיינפ באסטיק הייתה האמן המושמע ביותר בטורקיה באוגוסט 2020, פורסם כי למרות זאת, השיר "Cennetten Çiçek" של זהרה היה השיר המושמע ביותר בטורקיה באותו החודש.

דיסקוגרפיה
----------

### סינגלים

* 2020: "Kopаrdılаr Seni Benden"
* 2020: "Cennetten Çiçek"
* 2020: "Cennetten Çiçek (Slow Version)"
* 2020: "Cennetten Çiçek (Trap Version)"
* 2020: "Ederin Olsun"
* 2021: "Gurbet"
* 2021: "Olmaz Gülüm"
* 2022: "Yaprak Gibi"

קישורים חיצוניים
----------------

ויקישיתוף מדיה וקבצים בנושא **זהרה** בוויקישיתוף

הערות שוליים
------------

1. 1 2  Zehra - Cennetten Çiçek
2. 1 2 3  Onur Bayraktar, Zehra Gülüç – Kopardılar Seni Benden (Official Video)
3. ↑  Zehra's Biography And Facts', Popnable.com (באנגלית)
4. 1 2 3  YouTube Stats of Zehra - Cennetten Çiçek, kworb.net
5. ↑  *Cennetten Çiçek*, נבדק ב-2020-09-29
6. ↑  , Twitter
7. ↑  , Twitter
8. ↑  , Twitter
9. ↑  , Twitter
10. ↑  , Twitter
11. 1 2  *Cennetten Çiçek (Slow Versiyon)*, נבדק ב-2020-09-29
12. 1 2  *Cennetten Çiçek (Trap Versiyon)*, נבדק ב-2020-09-29
13. ↑  Önce Vatan Gazetesi, ZEHRA GÜLÜÇ,  (בטורקית)
14. ↑  Fizy'nin ağustos ayındaki en iyileri açıklandı, hthayat.haberturk.com (בטורקית)
**המפלגה הליברלית של גיברלטר** (באנגלית: **Liberal Party of Gibraltar**, בקיצור **GLP** או **Libs**) היא מפלגה ליברלית בגיברלטר. היא הוקמה בשנת 1991 בשם **המפלגה הלאומית של גיברלטר** (Gibraltar National Party, בקיצור - GNP), והעומד בראשה הוא ד"ר ג'וזף גרסיה. המפלגה הליברלית של גיברלטר היא חברה של האינטרנציונל הליברלי.

מצע
---

המפלגה מאמינה ב"חופש, אחריות, סובלנות, צדק חברתי ושוויון הזדמנויות: אלו הערכים המרכזיים של הליברליזם, והם נותרו העקרונות על פיהם החברה החופשית חייבת להיבנות. עקרונות אלו דורשים מאזן כוחות זהיר בין המעמדות האזרחיות החזקות, ממשלה דמוקרטית, שווקים חופשיים והתאחדות בינלאומית".

המצע של המפלגה הליברלית של גיברלטר כולל את הסעיפים הבאים:

* המפלגה מחויבת לשמור על הדה-קולוניזציה של גיברלטר, על פי השאיפות של תושבי גיברלטר למימוש זכותם להגדרה עצמית.
* המפלגה מחויבת להתנגד לטענות הטריטוריאליות של ספרד בנוגע לגיברלטר, לדחות אותן ולהתכחש לכך שהרעיון כלל אפשרי.
* המפלגה תגן ותקדם את המטרות של גיברלטר בכל פורום בינלאומי שתוכל להיכנס אליו; המפלגה מחויבת להביא את גיברלטר לאירופה, ולהביא את אירופה לגיברלטר.

עמדתה של המפלגה הליברלית בנוגע למדיניות כלכלית היא ש"חברות חופשיות צריכות שווקים חופשיים. חברה ליברלית, חופשית וסבלנית דורשת כלכלת שוק. חופש פוליטי וחופש כלכלי כרוכים האחד בשני".

בחירות
------

בבחירות הכלליות לאספה המחוקקת של גיברלטר בשנת 1991, קיבלה המפלגה (אז עוד "המפלגה הלאומית של גיברלטר") 4.7% מהקולות, ולא קיבלה מושבים בכלל בפרלמנט.

בבחירות הכלליות לאספה המחוקקת של גיברלטר בשנת 1996, קיבלה המפלגה 4.68% מהקולות, ולא קיבלה מושבים בכלל בפרלמנט.

בבחירות הביניים לאספה המחוקקת של גיברלטר בשנת 1999, שהתקיימו לאחר מותו של חבר הפרלמנט רוברט מור ממפלגת העבודה הסוציאליסטית של גיברלטר (GSLP), זכתה המפלגה הליברלית בראשותו של ד"ר ג'וזף גרסיה ב-51.46% מהקולות ובמושב.

בבחירות הכלליות לאספה המחוקקת של גיברלטר בשנת 2000, זכתה המפלגה (ברשימה מאוחדת עם ה-GSLP) ב-40% מהקולות, ובשני מושבים בפרלמנט.

בבחירות הכלליות לאספה המחוקקת של גיברלטר בשנת 2003, זכתה המפלגה (ברשימה מאוחדת עם ה-GSLP) ב-39.7% מהקולות, ובשני מושבים בפרלמנט.

בבחירות הכלליות לפרלמנט של גיברלטר בשנת 2007, זכתה המפלגה (ברשימה מאוחדת עם ה-GSLP) ב-45.49% מהקולות, וב-3 מושבים בפרלמנט.

בבחירות הכלליות לפרלמנט של גיברלטר בשנת 2011, זכתה המפלגה (ברשימה מאוחדת עם ה-GSLP) ב-48.88% מהקולות. המפלגה הליברלית וה-GSLP זכו במרבית הקולות, והן הרכיבו את הממשלה, כאשר למפלגה הליברלית יש 3 מושבים בפרלמנט (ואילו ל-GSLP יש 7 מושבים).

קישורים חיצוניים
----------------

ויקישיתוף מדיה וקבצים בנושא **המפלגה הליברלית של גיברלטר** בוויקישיתוף
* 

* אתר האינטרנט הרשמי של המפלגה הליברלית של גיברלטר

הערות שוליים
------------

1. ↑  "רשימת החברים המלאה של האינטרנציונל הליברלי (באנגלית).
2. ↑  "Our Liberal Values", אתר המפלגה הליברלית של גיברלטר (באנגלית).
3. ↑  "Aims And Objectives of The Liberal Party", אתר המפלגה הליברלית של גיברלטר (באנגלית).
4. ↑  "The Challenge For Our Generation", אתר המפלגה הליברלית של גיברלטר (באנגלית).
5. ↑  "general\_election\_results\_16\_january\_1992"
6. ↑  "general\_election\_results\_16\_may\_1996"
7. ↑  "by\_election\_results\_4\_february\_1999"
8. ↑  "general\_election\_results\_10\_february\_2000"
9. ↑  "general\_election\_results\_27\_november\_2003"
10. ↑  "general\_election\_results\_11\_october\_2007"
11. ↑  "general\_election\_results\_8\_december\_2011"
שגיאות פרמטריות בתבנית:מקורות   
פרמטרי חובה [ נושא ] חסרים 

מסמך היסוד של חברת חליפין
**חליפין** הייתה חברה שהוקמה להצלת רכוש יהודי מפולין.

לאחר הצלחת "הסכמי ההעברה" מגרמניה, החליטו המוסדות על פעולה דומה בפולין. ההסכם נחתם בתחילת 1937 ונכנס לתוקף החל ב-1 במאי 1937.

עיקרי ההסכם
-----------

כספים שיפיקידו יהודי פולין בחשבון חברת "חליפין" בפולין יוכלו לשמש לפעולות: תשלומים עבור חשבונות לסחורות שנשלחו לפולין על ידי סוחרים יהודים בארץ ישראל. העברה לזכות חשבון בבנק בארץ ישראל של: כספי עולים יהודים, סכומים המיועדים לקניית קרקעות בארץ ישראל או בעד תשלום חלקי, כספי מחיה לסטודנטים, כספי סיוע, כספים לטובת תיירים יהודים בארץ ישראל.

כספים שנועדו לפעולות הבאות יועברו מארץ ישראל לפולין או שיתבצע חליפין בין זלוטי ללא"י: תמורת חשבונות עבור סחורות שנשלחו מפולין לסוחרים יהודים בארץ ישראל, סכומים של נוסעים ותיירים מהארץ לפולין שתמורתם בזלוטי תעמוד שם לרשותם.

תהליך ההעברה של הכסף
--------------------

* סכומים בזלוטי הופקדו לחשבון בשם "ארץ ישראל", שהתנהל בחברת Polski Instytut Rozrachunkowy" - בוורשה.
* המפקיד בפולין חתם על תנאי ההעברה של חברת חליפין ושילם מס (7% מסכום התשלום) לקרן המיוחדת לשם עידוד החליפין של החברה. בסיום התהליך קיבל המפקיד תעודת תשלום.
* חברת "חליפין" החליפה את הזלוטי ללא"י על ידי יבוא סחורות מפולין.
* תשלומים בלא"י בארץ ישראל הוכנסו לחשבון בשם "פולין" בבנק פ.ק.או. בתל אביב.
* סוחרים שייבאו סחורות הפקידו את הסכומים עבור הסחורות בלא"י לחשבון "פולין" וסכומים אלו הועמדו לזכות המפקידים. הסוחרים הפולנים קיבלו את תמורת הסחורות שלהם בזלוטי מחשבון "ארץ ישראל" בפולין.
* כאשר היהודי מפולין הגיע לארץ, הוא קיבל את הסכומים ששילם בפולין בניכוי עמלות בנק ועמלות אחרות.

מאחר שבפולין הצטברו סכומים בזלוטי ואילו החשבון בתל אביב היה ריק רוב הזמן, נכנסו המפקידים לתור, וקיבלו את הכספים על פי התור אלא אם וועדה מיוחדת שפעלה בוורשה החליטה אחרת.

על מנת לעודד סוחרים לייבא סחורות מפולין, ועל מנת שיהיה כסף בחשבון בתל אביב, נתנה להם חברת "חליפין" הטבה (על חשבון המפקידים), כך שאחרי כל הקיזוזים הסכום שקיבלו המפקידים בפועל היה בשווי כ-70 אחוז מהפקדתם.

הערות שוליים
------------



|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007387843605171

 |
מאפיית רחוב אלווראדו (באנגלית: **Alvarado Street Bakery**) היא מאפייה בבעלות העובדים הממוקמת ב- פטלומה, קליפורניה שמייצרת לחם אורגני מחיטה מלאה ובייגלים. אלווארדו תוארה בסרט התיעודי של מייקל מור, משנת 2009, *קפיטליזם: סיפור אהבה* .

המאפייה מאורגנת כקואופרטיב בבעלות העובדים וכל עובד מקבל חלק אחד בקואופרטיב. המניות מעניקות לכל עובד זכות הצבעה שווה בעניינים עסקיים, לרבות הטבות לעובדים, משכורות והשקעה חוזרת של רווחים. נכון לשנת 2009, למעלה ממחצית העובדים היו עם החברה למעלה מ -15 שנים והשכר הממוצע הוא בין 65,000 ל -70,000 דולר בשנה.

היסטוריה
--------

המאפייה החלה בשנת 1977 כמאפייה קואופרטיבית שעובדיה הם בעליה ומעורבים בניהול וקבלת ההחלטות בה.

מייקל מור עקב בסרטו משנת 2009,קפיטליזם-סיפור אהבה, אחרי המאפייה וקואופרטיב נוסף על מנת לחזק את טיעונו, שיש אלטרנטיבה לשיטה הקפיטליסטית ושעסקים שמנוהלים באופן "סוציאליסטי"(כלומר בעלות ציבורית-קואופרטיבים או חברות בבעלות המדינה) יכולים להצליח ולהיות עדיפים על פירמות קפיטליסטיות.

מאפיית רחוב אלווארדו מייצרת כ-40,000 כיכרות לחם ביום. אחד ממוצרי הבולטים הוא לחמניות חיטה מופחתות קמח.

קישורים חיצוניים
----------------

* 

* אתר האינטרנט הרשמי של מאפיית רחוב אלווראדו (באנגלית)
* מאפיית רחוב אלווראדו, ברשת החברתית אקס (טוויטר)

* מאפיית רחוב אלווראדו, ברשת החברתית אינסטגרם

* מאפיית רחוב אלווראדו, סרטונים בערוץ היוטיוב

הערות שוליים
------------

1. ↑  Folbre, Nancy. The Case for Worker Co-ops. *The New York Times.* 23 November 2009.
2. 1 2 3  Hay, Jeremy (1 באוקטובר 2009). "Michael Moore's new film puts spotlight on Petaluma company". *The Press Democrat*. אורכב מ-המקור ב-2012-03-07. נבדק ב-30 באוגוסט 2010. `{{cite news}}`:  (עזרה)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"מאפיית רחוב אלווראדו"**.
**רביב רם בן-מנחם** (נולד ב-5 בספטמבר 1973) הוא מלחין, מעבד מוזיקלי וכותב ישראלי.

ביוגרפיה
--------

בן מנחם נולד וגדל בנתניה, הבכור בין ארבעה ילדים לציונה וצדוק בן מנחם, ממוצא תימני. בגיל תשע אביו צדוק אשר שירת בצנחנים נפל במלחמת שלום הגליל. בנעוריו ניגן בן מנחם במועדוני לילה ובאירועים והתחבר לזמרים ישי לוי וליאור פרחי.

בשנת 2000 עיבד והפיק מוזיקלית ביחד עם הגיטריסט מקס מקסים כמחצית משירי אלבומו של ליאור פרחי גבר משתגע. בשנת 2008 עיבד בן מנחם את מרבית שירי האלבום ריקוד רומנטי של ישי לוי. "ריקוד רומנטי", שיר הנושא של האלבום אותו הלחין בן-מנחם הפך ללהיט ענק, והחזיר את לוי לקדמת הבמה לאחר מספר שנים של היעדרות. בשנת 2009 יצא אלבומו של אייל גולן זה אני, מתוכו הלחין בן-מנחם את השיר "אישה שלי".

בשנת 2010 הלחין ועיבד בן-מנחם לשלומי שבת את הלהיטים: "שתדעי" (שהיה לשיר המושמע ביותר בתחנות הרדיו במהלך השנה) ו"אהבה של פעם בחיים" למילים של הכותבת עינת הולנדר, שותפתו העיקרית של בן מנחם לשיריו. באותה השנה בן מנחם שיתף פעולה עם הזמר עומר אדם, לו הלחין את הלהיטים "נצח לצידך" ו"לא תדעי דמעה" מאלבומו הראשון של אדם נמס ממך. לאלבומו השני של אדם ילד טוב ילד רע שיצא בתחילת 2012 הלחין ועיבד מוזיקלית את "מיליון נשיקות" ו"החיים דבש". באותה שנה הלחין לדודו אהרון את השיר "בגללך" מהאלבום מילים פשוטות, ולעופר לוי את השיר "מבקש שתאהבי" מאלבומו בדרך שבחרתי.

בשנת 2011 הלחין ועיבד לאלבום המוערך של ישי לוי האחת שלי, את הסינגל "עננים" שזכה לביקורות משבחות, וכן את השירים "כשאת צוחקת", ו"לאן את הולכת". בשנת 2012 הלחין ועיבד בן מנחם לאייל גולן את השיר "מנגינה" שנכלל באלבומו נגעת לי בלב, בו השתתף בן מנחם כמלחין גם בחמישה שירים נוספים: "לו הייתי יכול","פרפר", "שובי ילדונת", "אושר אמיתי" ו"ממריא".

בשנת 2017 יצא אלבומה של שרית חדד שרה שרה, לו כתב והלחין בן-מנחם 2 שירים: "כוכבי" ו"היא מאוהבת". בן מנחם שיתף פעולה גם עם מאיה בוסקילה, לה הלחין את השיר "אל תוותר עלי", ועם אורי פיינמן, לו הלחין את השירים "שיר מהלב" ו"תמיד איתי".

### הפרויקט של רביבו

 ערך מורחב – **הפרויקט של רביבו**  

בשנת 2012 ייסד בן מנחם את ההרכב המוזיקלי המזרחי "הפרויקט של רביבו" המורכב מבן מנחם עצמו, מהזמר אלירן צור ומאחיו ניר בן מנחם.
ההרכב הצליח רבות וצבר לעצמו במהלך שנת 2012 מעריצים רבים בזכות מחרוזות שירים המורכבות מלהיטים מזרחיים משנות ב-70 וה-80 של בין היתר: חיים משה, אביהו מדינה, דקלון, ג'ו עמר ומשה גיאת. הרכב הוציא עד כה שבעה אלבומים.

### חיים אישיים

בן מנחם נשוי, אב לשלושה ומתגורר בבת ים.

קישורים חיצוניים
----------------

* רביב בן-מנחם, באתר MusicBrainz (באנגלית)
* ריקי בן בסט, איך הפך רביב בן מנחם למכונת להיטים משגשגת?, באתר nrg‏, 7 בדצמבר 2011

הערות שוליים
------------

1. ↑  קורות החיים של רב-סרן צדוק בן-מנחם, באתר "יזכור" של משרד הביטחון

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007298808705171
* MusicBrainz: f5ac4de6-59c5-4692-903f-dfcb309ab3d5

 |
**שחפית גמדית** (שם מדעי: *Sternula albifrons*) היא עוף ים קטן ממשפחת השחפיתיים.

אורכה של שחפית זו 21-25 ס"מ ומוטת כנפיה 41-47 ס"מ. היא בעלת נוצות לבנות לאורך גופה עם ראש כהה כולל פס סביב עיניה ומקור גדול וצהוב. שחפית זו מבלה זמן רב מחייה לב ים והיא נפוצה בעיקר סביב האזורים הממוזגים והטרופיים של חופי אירופה ואסיה. היא נודדת גם דרומה יותר עד לאוסטרליה ולדרום אפריקה.

השחפיות מקננות סביב חופים, איים טרופיים ומלחות בהם היא מטילה 2-4 ביצים. היא ניזונה בעיקר מדגים אליהם היא צוללת בים. בעונת הקינון הזכר מאכיל את הנקבה בדגים. שני בני הזוג דוגרים על הביצים במשמרות במשך 19-22 יום עד לבקיעת האפרוחים.

### תת-מינים

* S. a. albifrons
* S. a. guineae
* S. a. sinensis

שחפית גמדית בישראל
------------------

בישראל מקננות כמאתיים שחפיות גמדיות מתת המין *S. a.* *albifrons* בסביבות בריכות המלח בעתלית. 

מצב השימור של תת-המין בישראל נחשב בסיכון CR (בסכנה).

בחודש יוני 2023 מתו בין 1,000–1,500 אפרוחים של שחפית גמדית ושחפית ים, ככל הנראה בשל ווירוס קטלני שהתפשט במהירות במושבה הצפופה. כל הנפגעים היו אפרוחים ולא בוגרים, כשההערכה עמדה על כ-99% מאלו של שחפיות הים, וכ-70% של השחפיות הגמדיות. רוב הזוגות שאיבדו את הדור הראשון של האפרוחים המשיכו לאחר מכן למחזור שני.

גלריה
-----

* שחפית גמדית תופסת דגשחפית גמדית תופסת דג
* שחפית גמדית, צילום אנדרה זערורשחפית גמדית
* ביצים של שחפית גמדית מהתת-מין S. a. albifrons, אוסף מוזיאון טולוזביצים של שחפית גמדית מהתת-מין *S. a. albifrons*, אוסף מוזיאון טולוז

קישורים חיצוניים
----------------

ויקישיתוף מדיה וקבצים בנושא **שחפית גמדית** בוויקישיתוף
* שחפית גמדית, באתר ITIS (באנגלית)
* שחפית גמדית, באתר NCBI (באנגלית)
* שחפית גמדית, באתר Animal Diversity Web (באנגלית)
* שחפית גמדית, באתר GBIF (באנגלית)

הערות שוליים
------------

1. ↑  שחפית גמדית באתר הרשימה האדומה של IUCN
2. ↑  מגדיר הציפורים של ישראל - שחפית גמדית, באתר פורטל צפרות
3. ↑  נעה פישר, כאלף אפרוחים של שחפיות נמצאו מתים בעתלית, באתר ynet, 28 ביוני 2023

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987012430912305171

 |
**אילה בלוך** (נולדה ב-כ' באדר א' ה'תשל"ג, 22 בפברואר 1973) היא פסיכולוגית שיקומית מומחית מדריכה ונוירופסיכולוגית. משמשת כמנכ"לית ומנהלת מקצועית של המכון הלאומי לשיקום נוירופסיכולוגי, כמרצה באוניברסיטת אריאל בשומרון וכיו"ר מועצת הפסיכולוגים.

ביוגרפיה
--------

בלוך נולדה למאירה ויעקב בלוך, גדלה בשכונת נווה-שאנן בחיפה ולמדה בתיכון עירוני ו' בעיר. שימשה כקומונרית בסניפי בני-עקיבא ברמת-גן ובקריית-משה במסגרת השירות הלאומי.

### השכלה והתפתחות מקצועית

בלוך היא בוגרת האוניברסיטה העברית בירושלים בפסיכולוגיה ובפיזיקה בהצטיינות (1996) ומוסמכת האוניברסיטה העברית בנוירופסיכולוגיה (1999). בשנת 2010 קיבלה תואר דוקטור של אוניברסיטת בר-אילן במדעי המוח. עבודת הדוקטורט נכתבה בהנחייתו של פרופ' אלי וקיל.

בלוך עבדה במכון להתפתחות הילד (2000–2003) וביחידה להפרעות קשב והסתגלות (2004–2007) במרכז הרפואי ע"ש שיבא בתל-השומר. ב-2007 החלה לעבוד במחלקה לשיקום נוירולוגי בשיבא, ומ-2010 שימשה כפסיכולוגית הראשית במחלקה. במקביל שימשה כמנהלת המעבדה לזיכרון ולאמנזיה באוניברסיטת בר-אילן תחת ניהולו של פרופ' אלי וקיל. ב-2015 עברה למכון הלאומי לשיקום נוירופסיכולוגי (בעת ההיא הוא נקרא "המכון הלאומי לשיקום נפגעי ראש") והיא משמשת מאז כמנכ"לית המכון וכמנהלת המקצועית שלו.

החל בשנת 2003 אילה בלוך מלמדת באוניברסיטת אריאל בשומרון, ומשנת 2018 היא משמשת כחברת סגל במחלקה למדעי ההתנהגות שם. תחומי המחקר שלה הם למידה בקרב נפגעי חוט שדרה, נוירופסיכולוגיה, שיקום בקהילה של אנשים עם פגיעה מוחית ומדיניות בריאות בתחום הנוירופסיכולוגיה.

### השכלה תורנית ופעילות ציבורית

בשנת 1991 למדה במדרשה התורנית ברוריה. בשנים 1999–2000 למדה בתוכנית "קרן אריאל" של מדרשת "נשמת" והוסמכה כיועצת הלכה. במשך כעשור עבדה כמשיבה בקו הטלפון ההלכתי של המדרשה.

ב-2008 ייסדה יחד עם הרב אבנר בן-יוסף את עמותת "יחד באריאל (ע"ר)", הפועלת בעיר אריאל לקידום נושאים חברתיים, ושימשה כיו"ר העמותה עד 2022.
החל משנת 2012 שימשה כחברה בוועדה המקצועית לפסיכולוגיה שיקומית במשרד הבריאות ובשנים 2017–2020 עמדה בראשה.

באוקטובר 2020 הודיע שר הבריאות יולי אדלשטיין על מינויה של בלוך לתפקיד יו"ר מועצת הפסיכולוגים.

חיים אישיים
-----------

אילה בלוך נשואה ואם לשבעה, מתגוררת באריאל. אחותה היא שרית קראוס, והיא גיסתה של עליזה בלוך.

קישורים חיצוניים
----------------

* המכון הלאומי לשיקום נוירופסיכולוגי

הערות שוליים
------------

1. ↑  איתי אילנאי, עברתם פגיעה מוחית? אחרי האשפוז - המימון עליכם, באתר ynet, 17 במארס 2019
2. ↑  אורלי הררי, ד"ר איילה בלוך מונתה ליו"ר מועצת הפסיכולוגים, באתר ערוץ 7, 1 באוקטובר 2020

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007306093005171
* ORCID: 0000-0002-1964-7053

 |
**בית הכנסת דון יצחק אברבנאל** הוא בית כנסת ברובע ה-11 של פריז, צרפת. בית הכנסת נבנה בשנת 1962 עבור יהודים שהיגרו מצפון אפריקה (אלג'יריה, מרוקו ותוניסיה) לצרפת, כתוצאה מהדה-קולוניזציה.
בית הכנסת תוכנן על ידי האדריכלים אלכסנדר פרסיץ וארתור ג'ורג' האומה בסגנון מודרני, והוא קרוי על שם הרב יצחק אברבנאל.

היסטוריה
--------

בתחילת המאה ה-20 התיישבו ברובע האחד עשר של פריז מהגרים יהודים רבים, בעיקר מטורקיה ומסלוניקי, אך גם ממצרים. בתחילה, בית הכנסת נבנה בשנת 1909, בחדר האחורי של בית הקפה "לה בוספור", ברחוב סדיין, שם נערכה התפילה בעברית ובספרדית. כאשר האולם נעשה קטן מדי בעקבות ריבוי המהגרים החדשים, הקימו יהודי צרפת בשנת 1913 את בית הכנסת אל סייטה (Au sept), ברחוב פופינקור 7, במקום ששימש בעבר כבית קולנוע. בית כנסת זה פעל עד אמצע שנות ה-60.

עם שחרור פריז החליט בעלי הקרקע ברחוב דה לה רוקט (הקרקע הייתה שייכת לעמותה דתית של הקהילה היהודית המקומית) לגייס את הכספים הדרושים לבניית בית כנסת גדול יותר, ולתת לבית כנסת זה את שמו של הפילוסוף ופרשן המקרא, דון יצחק אברבנאל.

אירועים בולטים
--------------

ביום ראשון, 9 בנובמבר 2008, נערכה בבית הכנסת מחווה חגיגית לברנרדו רולנד אי מיוטה, קונסול ספרד בפריז בשנים 1939–1943, שהצליח במהלך המלחמה להגן על רבים מבני הקהילה היהודית-ספרדית לפני שנקרא למדריד. לוח זיכרון לזכרו, שהוצע על ידי הקהילה, הודבק על הקונסוליה הספרדית ברובע השבעה-עשר של פריז:

> 
> ברנרדו רולנד אי מיוטה, הקונסול הכללי של ספרד בשנים 1939–1943. בהוקרה על פעולתו האמיצה, הנחושה והצודקת. ברנרדו רולנד אי מיוטה, שהלך לפי צו מצפונו, הגן עליהם והציל רבים מהברברים הנאצית. פריז, 1 בדצמבר 2008
> 
> 
> 
>

גלריה
-----

* חזית בית הכנסת מבחוץחזית בית הכנסת מבחוץ
* לוחות הברית על חזית בית הכנסתלוחות הברית על חזית בית הכנסת
* לוח הוקרה למגורשים ממלחמת העולם השנייהלוח הוקרה למגורשים ממלחמת העולם השנייה
* לוח הוקרה לבני ישראל המזרחיים שמתו למען צרפת בשתי מלחמות העולםלוח הוקרה לבני ישראל המזרחיים שמתו למען צרפת בשתי מלחמות העולם

קישורים חיצוניים
----------------

ויקישיתוף מדיה וקבצים בנושא **בית הכנסת דון יצחק אברבנאל** בוויקישיתוף

הערות שוליים
------------

1. 1 2  "Isaac Abravanel (Synagogue de la Roquette)". *Observatoire du Patrimoine Religieux*. נבדק ב-4 בנובמבר 2016. `{{cite web}}`:  (עזרה)
2. ↑  de Sauto, Martine (22 בנובמבר 2013). "Le quotidien d'une synagogue". *La Croix*. נבדק ב-4 בנובמבר 2016. `{{cite news}}`:  (עזרה)
**קווינסי קורטז מילר** (באנגלית: **Quincy Cortez Miller**; נולד ב-18 בנובמבר 1992) הוא כדורסלן אמריקאי.

קריירה
------

מילר נולד בשיקגו שבאילינוי למשפחה אפרו-אמריקאית נוצרית. לו 14 אחים ואחיות, שאחת מהן נהרגה בתאונת דרכים ב-2005.

### ארצות הברית

מילר כיכב כבר בתיכונים והיה בין עשרת שחקני התיכון המצטיינים בארצות הברית במחזור של שנת 2011, ואף הוביל את קבוצתו בתיכון קווליטי לזכייה בתואר של אגודת האתלטיקה הלאומית של בתי הספר הנוצריים. באותן שנים גם שיחק והצטיין במדי נבחרת ארצות הברית עד גיל 18 באליפות "פיב"א אמריקה" של 2010, בה זכתה ארצות הברית במדליית הזהב.

מילר שיחק רק שנה אחת בליגת ה-NCAA של הקולג'ים, בביילור ברס של אוניברסיטת ביילור מטקסס, במדיה העמיד ממוצעים של 10.6 נקודות ו-5 ריבאונדים בממוצע למשחק וזכה בתואר פרשמן השנה במחוז שלו, כשביילור הגיעה לרבע גמר הטורניר הארצי.

בקיץ 2012 נבחר בדראפט ה-NBA במקום ה-38 על ידי דנוור נאגטס. ב-2013 שיחק בעיקר בליגת הפיתוח של ה-NBA וב-2014 שיחק במדי דנוור 52 משחקים ותרם 4.9 נקודות ו-2.8 ריבאונדים למשחק. ב-2015 שיחק תקופות קצרות ב-NBA בסקרמנטו קינגס ובדטרויט פיסטונס, וכן בקבוצות מליגת הפיתוח.

### אירופה וישראל

באוקטובר 2015 הצטרף לקבוצה הסרבית הכוכב האדום בלגרד והפך מהר מאוד לאחד השחקנים הבולטים ביורוליג (בארבעה משחקים רצופים קלע למעלה מ-20 נקודות), והוביל את הסרבים לראשונה בהיסטוריה של המועדון לשלב ההצלבה (שמונה הגדולות) עם ממוצעים מרשימים של 14.1 נקודות (שביעי בליגה), 5.7 ריבאונדים ו-1.5 חסימות למשחק (שני בליגה). הוא נבחר לחמישייה השנייה של העונה ביורוליג - השני בסך-הכל בתולדות הכוכב האדום שעושה זאת, אחרי בובאן מריאנוביץ'. הוביל את הכוכב האדום לזכייה באליפות סרביה ובאליפות הליגה האדריאטית, בה סיים עם ממוצעים של 12 נקודות ו-5.8 ריבאונדים למשחק.

ביוני 2016 חתם מילר על חוזה לשנתיים במכבי תל אביב. במהלך הקיץ נפצע במשחק כדורסל חובבים בקליפורניה. ב-19 ביולי בבדיקת MRI התברר כי מילר סובל מקרע ברצועה הצולבת האחורית וברצועה הצדדית החיצונית בברך. משמעות הפציעה היא שמילר ייעדר מהמגרשים לתקופה של בין 6–9 חודשים מזמן הבדיקה.
ב-5 בדצמבר חזר מילר לאימונים חלקיים עם הקבוצה ואמור לחזור בהדרגה לכושר משחק. מילר חזר לשחק ב-1 בינואר. בתום העונה שוחרר ממכבי בעקבות חשש לפציעות נוספות.

ב-27 ביולי 2017 חתם מילר לשנתיים בברוזה במברג הגרמנית. ב-20 בנובמבר 2017 שוחרר מבמברג.

קישורים חיצוניים
----------------

ויקישיתוף מדיה וקבצים בנושא **קווינסי מילר** בוויקישיתוף
* קווינסי מילר, ברשת החברתית אקס (טוויטר)
* קווינסי מילר, ברשת החברתית אינסטגרם
* פרופיל, באתר Basketball-Reference
* פרופיל, באתר Sports-Reference
* פרופיל, באתר eurobasket
* פרופיל, באתר פיב"א
* פרופיל, באתר ליגת ה-NBA
* פרופיל, באתר היורוליג
* קווינסי מילר באתר ESPN

הערות שוליים
------------

1. ↑  נתראה בהיכל: קווינסי מילר חתם במכבי לשנתיים, באתר הרשמי של הקבוצה, 13 ביוני 2016
2. ↑  מערכת וואלה! ספורט‏, קווינסי מילר נפצע במשחק חובבים בקליפורניה, ייעדר לפחות שישה שבועות, באתר וואלה!‏, 10 ביולי 2016
3. ↑  יעל שחרור, קווינסי מילר ייעדר בין שישה לתשעה חודשים, באתר ynet, 19 ביולי 2016
4. ↑  מערכת וואלה! ספורט‏, קווינסי מילר חתם לשנתיים בבאמברג, ניקולה מירוטיץ' מחוץ ליורובאסקט, באתר וואלה!‏, 27 ביולי 2017
**החברה ההיסטורית אתנוגרפית יהודית בליטא** היה מוזיאון יהודי לאתנוגרפיה והיסטוריה יהודית שפעל בליטא והופעל על ידי ועד הנהלה של יהודים ציונים משכילים ומנהיגי הקהילה בקובנה.

היסטוריה
--------

הרעיון הראשוני להקמת המוזיאון ההיסטורי אתנוגרפי היהודי הועלה בשנת 1911 על ידי ד"ר צמח שאבאד מווילנה. בהמשך ובהשראת החזון של שאבאד פעלה בווילנה בין השנים 1913-1919 החברה ליהדות עתיקה (JEWISH ANTIQUITY SOCIETY IN VILNIUS) על ידי קבוצת פעילים היסטוריונים יהודים.
בעקבות סיפוח וילנה לפולין הועבר בשנת 1931 המוזיאון לקובנה, שם הוקמה מחדש החברה האתנוגרפית בהתארגנות חדשה שנקראה **החברה ההיסטורית אתנוגרפית יהודית בליטא** על ידי ד"ר אבא לפין שהיה גם ליושב הראש הראשון שלה.

בשנת 1940 הולאם המוזיאון על ידי השלטונות הסובייטים, וכעבור שנה ב-1941 הורו על סגירתו. יושב הראש האחרון במוזיאון היה ד"ר אבא בלושר. בחודש ספטמבר 1941 הקימו הנאצים את אוגדות וילנה וקובנה בפיקודו של אלפרד רוזנברג. מטרתן של יחידות אלה הייתה לאסוף את חפצי הערך היהודיים והתרבותיים של ליטא, ובין היתר נבזזה כמעט לחלוטין גם החברה להיסטוריה ולאתנוגרפיה למעט מספר פריטים שהוסלקו והוברחו במחתרת על ידי פעילים יהודיים.

ועד החברה להיסטוריה ואתנוגרפיה
------------------------------

חברי ההנהלה היו ראשי הקהילה היהודית בקובנה, ציונים משכילים ואמידים בהם ד"ר אבא לפין, ד"ר דוד מרדכי שוורץ והגברת שוורץ, ד"ר אבא בלושר, דוד מתתיהו ליפמן, הרב ישראל רוזנסון, רחביה מוגיליוקר, נתן יונסביץ, ד"ר מנדל סודרסקי והגב' אלטה סודרסקי, נח לידסקי, יוסף ליוושין, שלמה חורונז'ינסקי.

אוספי המוזיאון
--------------

המוזיאון ההיסטורי אתנוגרפי היהודי הפך לשם דבר בעולם ובאוספיו הצטברו נכסי תרבות רבים ובהם כ-3,000 יצירות אמנות וקטעי שירה, 6,000 ספרים, וכ-100,000 מסמכים, פנקסים, תמונות ועיתונים, בנוסף לאלפי פרטי יודאיקה וחפצים עתיקים.

הערות שוליים
------------

1. ↑  Institutional entrepreneurs of a difficult past, Egle Rindzevicute, pages 72-73
2. ↑  **עוד ראיתי תחת השמש** אליהו (אליק) רחמילביץ, אוטוביוגרפיה, הוצאה עצמית
3. ↑  יהדות ליטא, כרך III, עמוד 159
4. ↑
5. ↑
6. ↑

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987010820124005171

 |
**הרקליון**
(למפת מצרים מוגדלת)קהירקהיר
אלכסנדריהאלכסנדריה
אל-ערישאל-עריש
אסואןאסואן
אסמאעיליהאסמאעיליה
לוקסורלוקסור
שארם/א-שייח'שארם  
א-שייח'  

סואץסואץ
סיווהסיווה
**ישראל**
**ירדן**
**סודאן**
**ערב  
הסעודית**
**ל  
ו  
ב**
**הים התיכון**
**הים האדום**הרקליון**הרקליון**(למפת מצרים רגילה)קהירקהיר
אלכסנדריהאלכסנדריה
אל-ערישאל-עריש
אסואןאסואן
אסמאעיליהאסמאעיליה
לוקסורלוקסור
שארם/א-שייח'שארם  
א-שייח'  

סואץסואץ
סיווהסיווה
**ישראל**
**ירדן**
**סודאן**
**ערב  
הסעודית**
**ל  
ו  
ב**
**הים התיכון**
**הים האדום**הרקליון**הרקליון**
מפה המראה את מקומה של הרקליון בדלתה של הנילוס, קנופוס (אנ') ואת מנותיס (אנ')
מטבעות תלמיים מהרקליון השקועה
**הרקליון** (**Heracleion**) או **תוניס** (*Thonis*) הייתה עיר נמל חשובה במפרץ אבוקיר (אנ'), 20 ק"מ מזרחית לאלכסנדריה שבמצרים.

העיר התקיימה מן המאה ה-12 לפנה"ס ועד לשקיעתה תחת מי הים התיכון במאה השישית או השביעית לספירה. העיר, כולל פסלי אבן בגובה של כחמישה מטרים, שעיטרו את המקדש המרכזי בעיר, 64 ספינות טרופות ולמעלה מ-700 עוגנים, כמו גם אסטלות אבן עם כיתוב בכתב חרטומים, מטבעות זהב, משקולות מאתונה, שהתגלו לראשונה באתר חפירות במצרים וסרקופגים שהכילו מומיות, התגלתה בשנת 2001 על ידי צוות בראשות הארכאולוג הצרפתי, פרנק גודיו(אנ') מן המכון האירופי לארכאולוגיה תת-ימית (IEASM).

בנובמבר 2017, פורסם על ידי העיתון אל-אהראם כי התגלו באתר שלוש ספינות טרופות וחפצי אמנות.

קישורים חיצוניים
----------------

ויקישיתוף מדיה וקבצים בנושא **הרקליון** בוויקישיתוף
* צפו: העיר האבודה שהתגלתה אחרי מאות שנים מתחת למים, באתר וואלה!‏, 8 בינואר 2015 סרטונים
* אורן דותן, ‏העיר המצרית האבודה נחשפת אחרי 1,200 שנה, באתר ‏מאקו‏‏, ‏30 באפריל 2013‏
* Spectacular finds of lost city revealed, כתבה ב-BBC‏, 7 ביוני 2001

הערות שוליים
------------

1. 1 2  תגלית חדשה, בעיר האבודה שטבעה בים התיכון, באתר ynet, 23 בנובמבר 2017

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007407408505171
* LCCN: sh2017003830
* VIAF: 58144647638682502000
* WorldCat (עם VIAF): 58144647638682502000

 |
**משפט מנטל** בתורת הגרפים הוא משפט הקובע כי בהינתן גרף פשוט לא מכוון עם n צמתים וחסר משולשים (חסר מעגלים באורך 3), אז מספר הקשתות שלו הוא לכל היותר {\displaystyle \left\lfloor {\frac {n^{2}}{4}}\right\rfloor }. החסם אותו נותן משפט מנטל הוא הדוק שכן הגרף הדו-צדדי המלא ({\displaystyle K\_{\lfloor {\frac {n}{2}}\rfloor ,\lceil {\frac {n}{2}}\rceil }}) הוא חסר משולשים וכן מספר הקשתות שלו הוא {\displaystyle \left\lfloor {\frac {n^{2}}{4}}\right\rfloor }.

לפי השקילות הלוגית {\displaystyle \alpha \implies \beta \equiv \urcorner \beta \implies \urcorner \alpha } נוכל לקבל ניסוח שקול למשפט הטוען כי אם בגרף G פשוט ולא מכוון יש יותר מ{\displaystyle \left\lfloor {\frac {n^{2}}{4}}\right\rfloor } קשתות אז יש ב-G משולש.

משפט מנטל הוא מקרה פרטי של משפט טורן.

הגדרה פורמלית
-------------

יהי {\displaystyle G=<V,E>} גרף, נסמן {\displaystyle |V|=n}, נניח כי לכל 3 צמתים {\displaystyle v\_{1},v\_{2},v\_{3}\in V} שונים בגרף, מתקיים {\displaystyle \urcorner (\{v\_{1},v\_{2}\}\in E\wedge \{v\_{2},v\_{3}\}\in E\wedge \{v\_{1},v\_{3}\}\in E)}, אז {\displaystyle |E|\leq \lfloor {\frac {n^{2}}{4}}\rfloor }

הוכחה
-----

יהי {\displaystyle G=<V,E>} גרף חסר משולשים. נבנה ממנו גרף דו-צדדי {\displaystyle G'=<V,E'>} כך ש{\displaystyle |E|\leq |E'|\leq \lfloor {\frac {n^{2}}{4}}\rfloor } ,מה שיוכיח את המשפט, שכן גרף הוא דו צדדי אמ"ם אין בו מעגלים מאורך אי-זוגי, ובפרט באורך 3.

נסמן {\displaystyle v\in V} הצומת בעל הדרגה המקסימלית. כמו כן, נסמן בS את {\displaystyle \{u\in V|\{v,u\}\in E\}} (קבוצת השכנים). כעת נביט בגרף הדו-צדדי המלא {\displaystyle G'=<V,E'>} על S ועל {\displaystyle V\setminus S}, נוכיח כעת כי {\displaystyle \forall w\in V.deg\_{G}(w)\leq deg\_{G'}(w)}, ומנוסחת לחיצות היידים, נוכל להסיק כי {\displaystyle |E|\leq |E'|}, וזה יסיים את ההוכחה.

יהי {\displaystyle w\in V}, נחלק למקרים:

אם {\displaystyle w\notin S}, אז {\displaystyle deg\_{G'}(w)=|S|\geq deg\_{G}(w)} שכן {\displaystyle |S|} היא הדרגה המקסימלית בגרף G, לפי הגדרת S .

אם {\displaystyle w\in S}, אז {\displaystyle deg\_{G'}(w)=|V\setminus S|\geq deg\_{G}(w)} מפני שגם בגרף G לא היו קשתות בין קודקודים S כיוון שG חסר משולשים (אם הייתה קשת בין {\displaystyle u\_{1},u\_{2}\in S} אז{\displaystyle v-u\_{1}-u\_{2}-v} משולש בG). כמו כן {\displaystyle |E'|\leq \lfloor {\frac {n^{2}}{4}}\rfloor } מפני שהמקרה גרוע ביותר הוא כאשר {\displaystyle |S|=\lfloor {\frac {n}{2}}\rfloor \wedge |V\setminus S|=\lceil {\frac {n}{2}}\rceil } (שטח ריבוע הוא מקסימלי)

הערות שוליים
------------

1. ↑  Local Structure: Forbidden Subgraphs
**ג'ולי צ'אבס רודריגז** (באנגלית: **Julie Chavez Rodriguez**; נולדה ב-1979) היא מנהלת ופעילת זכויות פוליטיות אמריקאית, בין 2008 ל-2016 כיהנה רודריגס כעובדת בממשל אובמה, בתחילה עבדה אצל מזכיר הפנים של ארצות הברית ואחר כך הועברה לעבוד במשרד למעורבות ציבורית של הבית הלבן (אנ').

ביוגרפיה
--------

רודריגס נולד בדלאנו (אנ') שבקליפורניה, רודריגס הית בת למשפחה של פעילי עבודה שהיו חברי אגודת "הפועלים החקלאיים הלאומית" (אנ'), הית בתם של צ'אבלס רודריגס וארתור רודריגס וכן הייתה נכדתו של פעיל זכויות האזרח, סזאר צ'אבס. רודריגז עשתה את לימודיה האקדמיים באוניברסיטת קליפורניה בברקלי, שם קיבלה תואר ראשון בלימודי אמריקה הלטינית.

בין 2001 ל-2008 הייתה מנהלת תוכנית בקרן שהוקמה על שם סבה, קרן סזאר צ'אבס, בנוסף לכך ב-2008 היה הייתה מתנדבת במשרה מלאה בקמפיין הבחירות בקולרדו של המועמד הדמוקרטי בבחירות לנשיאות שנערכו באותה שנה, ברק אובמה וכבר ב-2009 עם כניסתו של אובמה לתפקיד נשיא ארצות הבברית שימשה רודריגס כסגנית מזכ"ל העיתונות של מזכיר הפנים, קן סלזאר, בנוסך לכך בין 2011 ל-2017 עבדה במשרד למעורבות ציבורית של הבית הלבן, בהמשך היא ניהלה את תוכנית ההסברה של הבית הלבן לקהילה הגאה, ללטינים, למוסלמים, לנוער וכן לקהילות מיעוט נוספות.

ב-2017, רודריגס קיבלה משרה בקמפיין הבחירות של הסנאטורית קמלה האריס, האריס רצה לבחירות לנשיאות ארצות הברית שנערכו ב-2020 אך לבסוף החליטה האריס להסיר את מועמדותה כבר בסוף 2019, אך עם בחירתה של האריס למעומד הדמוקרטית לסגנית הנשיא החליטו האריס והמועמד לנשיאות, ג'ו ביידן למנות את רודריגס ליועץ בכירה בתחום ההסברה לקהילה הלטינית במהלך הקמפיין של השניים.

בנובמבר 2020 הכריז הנשיא הנבחר של ארצות הברית, ג'ו ביידן כי רוגריגס תהיה מנהלת משרד הבית הלבן לעניינים בין-ממשלתיים בממשלו העתידי.

קישורים חיצוניים
----------------

ויקישיתוף מדיה וקבצים בנושא **ג'ולי צ'אבס רודריגס** בוויקישיתוף

הערות שוליים
------------

1. ↑  Rodriguez, Julie Chavez. "The Legacy Continues". *Center for Latin American Studies Univ of Calif Berkeley*. נבדק ב-30 ביוני 2020. `{{cite web}}`:  (עזרה)
2. ↑  Ritz, Mary Kay. "Memories of Cesar". *Honolulu Advertiser*. נבדק ב-30 ביוני 2020. `{{cite web}}`:  (עזרה)
3. ↑  "Julie Chavez Rodriguez". *Aspen Institute*. נבדק ב-30 ביוני 2020. `{{cite web}}`:  (עזרה)
4. ↑  "Senator-Elect Kamala Harris Announces Appointment of Julie Chavez Rodriguez as California State Director". *Kamala Harris U.S. Senator for California*. אורכב מ-המקור ב-2020-10-06. נבדק ב-25 באוגוסט 2020. `{{cite web}}`:  (עזרה)
5. ↑  "Biden hires Chávez granddaughter to help on Latino outreach". *Detroit News*. נבדק ב-30 ביוני 2020. `{{cite web}}`:  (עזרה)
6. ↑  Peña, Maria. "Biden names Julie Chávez Rodríguez, César Chávez's granddaughter, as top Latina on team". *NBC news online*. נבדק ב-25 באוגוסט 2020. `{{cite web}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* SNAC: w6gv6bhx
* VIAF: 30165570124737431589
* WorldCat (עם VIAF): 30165570124737431589

 |
**ג'ון ג'יי האמפריז** (באנגלית: **John Jay Humphries**; נולד ב-17 באוקטובר 1962) הוא כדורסלן עבר ומאמן כדורסל אמריקאי. שיחק בליגת ה-NBA בין השנים 1984–1995, ולאורך התקופה העמיד ממוצעים כוללים של 11.1 נקודות, 5.5 אסיסטים, 2.5 ריבאונדים ו-1.5 חטיפות למשחק.

קריירת משחק
-----------

האמפריז נולד בלוס אנג'לס שבקליפורניה, וגדל באינגלווד הסמוכה. בשנת 1980 החל ללמוד באוניברסיטת קולורדו, ועד לסיום לימודיו בשנת 1984 שבר את שיאי קבוצת הכדורסל של האוניברסיטה בסך אסיסטים (562) וחטיפות (309) בקריירה. בשתי עונותיו האחרונות בקבוצה קלע 14.9 נקודות, מסר 6.1 אסיסטים וחטף 3.8 כדורים בממוצע למשחק.

בדראפט ה-NBA‏ 1984 נבחר האמפריז בבחירה ה-13, על ידי פיניקס סאנס. ב-3 וחצי עונותיו בפיניקס פתח במרבית המשחקים, ורשם ממוצעים של 10.8 נקודות ו-6.3 אסיסטים למשחק. באפריל 1987, פרקליטות מחוז מריקופה שבאריזונה האשימה את האמפריז ושניים מחבריו לקבוצה – ג'יימס אדוארדס וגרנט גונדרזיק – בשימוש ובסחר בקוקאין. ההאשמות היו מבוססות בחלקן על עדות שמסר שחקן הקבוצה וולטר דייוויס, אשר קיבל חסינות משפטית. בסופו של דבר נשלחו אדוארדס והאמפריז לתוכנית לגמילה מסמים והמשיכו לשחק בקבוצה, בעוד גונדרזיק עבר לשחק בצרפת.

במהלך עונת 1987/1988 הועבר האמפריז בטרייד למילווקי באקס, בתמורה לקרייג הודג'ס. ב-4 עונותיו המלאות עם הבאקס שימש כשחקן חמישייה קבוע, תחת המאמנים דל האריס ופרנק האמבלן, ותרם 14.1 נקודות ו-6.2 אסיסטים בממוצע למשחק. בעונת 1988/1989 העפילה מילווקי לחצי גמר האזור המזרחי, בין היתר הודות להתעלות של האמפריז בסדרת הסיבוב הראשון מול אטלנטה הוקס, במהלכה קלע 16.4 נקודות ומסר 8.0 אסיסטים למשחק.

ביוני 1992 הועבר עם לארי קריסקוביאק בטרייד ליוטה ג'אז, תמורת בלו אדוארדס ואריק מרדוק. בעונת 1993/1994 העפיל עם יוטה לגמר האזור המערבי, כמחליפו מהספסל של ג'ון סטוקטון.

בפברואר 1995 נשלח בטרייד לבוסטון סלטיקס, שוב פעם תמורת בלו אדוארדס. בסיום עונת 1994/1995 פרש האמפריז ממשחק, בגיל 32.

קריירת אימון
------------

לקראת עונת 2001/2002 מונה האמפריז למאמן הראשי של קבוצת ג'ילין נורת'רן טייגרס מליגת העל הסינית. באותה עונה הפסידה ג'ילין בחצי גמר אליפות הליגה.

בעונת 2007/2008 שימש כעוזרו של מייק ד'אנטוני, מאמן פיניקס סאנס.

בקיץ 2008 מונה למאמן הראשי של רינו ביגהורנס מליגת הפיתוח של ה-NBA, לקראת עונת הבכורה של המועדון. בשתי עונותיו בתפקיד רשמו הביגהורנס מאזן כולל של 53 ניצחונות ו-47 הפסדים.

בין השנים 2014–2016 שימש כעוזר מאמן בברוקלין נטס, תחת ליונל הולינס וטוני בראון.

קישורים חיצוניים
----------------

ויקישיתוף מדיה וקבצים בנושא **ג'יי האמפריז** בוויקישיתוף

* פרופיל, באתר Basketball-Reference
* פרופיל, באתר Sports-Reference
* פרופיל, באתר ליגת ה-NBA

הערות שוליים
------------

1. ↑  סטטיסטיקות הקריירה של האמפריז ב-NBA, באתר basketball-reference.com
2. ↑  סטטיסטיקות המכללות של האמפריז, באתר sports-reference.com
3. ↑  רשימת הנבחרים בדראפט 1984, באתר basketball-reference.com
4. ↑  חמישה שחקני פיניקס מואשמים בעבירות סמים, באתר לוס אנג'לס טיימס, 18 באפריל 1987
5. ↑  ויליאם בדפורד נשלח לתוכנית גמילה מסמים, באתר שיקגו טריביון, 31 במרץ 1988
6. ↑  פיניקס מבצעת טריידים עם קליבלנד ומילווקי באתר וושינגטון פוסט, 26 בפברואר 1988
7. ↑  האמפריז נשלח בטרייד ליוטה, באתר upi.com,‏ 24 ביוני 1992
8. ↑  האמפריז נשלח בטרייד לבוסטון, באתר לוס אנג'לס טיימס, 4 בפברואר 1995
9. ↑  סטטיסטיקות האימון של האמפריז ב-NBA, באתר basketball-reference.com